98/604/EY: Komission päätös, tehty 16 päivänä lokakuuta 1998, yhteisön taloudellisesta tuesta lammasrokon hävittämiseksi Kreikasta (tiedoksiannettu numerolla K(1998) 3118) (Ainoastaan kreikankielinen teksti on todistusvoimainen)



Virallinen lehti nro L 289 , 28/10/1998 s. 0037 - 0038



KOMISSION PÄÄTÖS, tehty 16 päivänä lokakuuta 1998, yhteisön taloudellisesta tuesta lammasrokon hävittämiseksi Kreikasta (tiedoksiannettu numerolla K(1998) 3118) (Ainoastaan kreikankielinen teksti on todistusvoimainen) (98/604/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 3 artiklan 4 kohdan, sekä katsoo, että komissio teki 1 päivänä lokakuuta 1997 päätöksen 97/658/EY (3) yhteisön taloudellisesta tuesta lammasrokon hävittämiseksi Kreikassa; yhteisön taloudellista tukea voitiin myöntää marraskuun 1995 ja joulukuun 1996 välisenä aikana ilmaantuneiden lammasrokon tautipesäkkeiden osalta, Kreikassa on todettu uusia lammasrokon tautipesäkkeitä vuoden 1997 aikana; koska tämän taudin ilmaantuminen aiheuttaa yhteisön lammas- ja vuohikarjalle vakavan uhan, on suotavaa jatkaa hävittämistoimia erityisesti myöntämällä kasvattajille uudestaan yhteisön taloudellista tukea korvauksena menetyksistä, heti kun lammasrokon esiintyminen vahvistettiin virallisesti, Kreikan viranomaiset antoivat tiedon toteuttamistaan asianmukaisista toimenpiteistä, joihin kuuluvat myös päätöksen 90/424/ETY 3 artiklan 2 kohdassa luetellut toimenpiteet ja yhteisön yleisistä toimenpiteistä tiettyjen eläintautien torjumiseksi sekä swine vesicular -tautiin liittyvistä erityistoimenpiteistä 17 päivänä joulukuuta 1992 annetussa neuvoston direktiivissä 92/119/ETY (4), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, säädetyt toimenpiteet, yhteisön taloudellisen osallistumisen edellytykset on täytetty, yhteisön taloudellinen tuki maksetaan toimenpiteiden täytäntöönpanon toteamisen jälkeen ja sitten kun viranomaiset ovat toimittaneet kaikki pyydetyt tiedot säädetyissä määräajoissa, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kreikka voi saada yhteisön taloudellista tukea sen alueelle vuoden 1997 aikana ilmaantuneiden lammasrokon tautipesäkkeiden vuoksi. 2 artikla 1. Yhteisön tuki maksetaan tositteiden esittämisen jälkeen, sanotun kuitenkaan rajoittamatta suoritettavia tarkastuksia. 2. Edellä 1 kohdassa tarkoitettuja tositteita ovat: a) epidemiologinen selvitys kaikilta tiloilta, joilla on tehty teurastuksia. Selvityksessä on oltava tiedot vähintään seuraavista tekijöistä: i) saastuneet tilat - sijainti ja osoite, - taudin epäilypäivämäärä ja vahvistuspäivämäärä, - teurastettujen ja hävitettyjen eläinten lukumäärä lajeittain ja luokittain sekä päivämäärämerkintä, - teurastus- ja hävittämismenetelmä, - tautiepäilyn yhteydessä kerättyjen ja tutkittujen näytteiden tyyppi ja lukumäärä; tehtyjen tutkimusten tulokset, - saastuneiden tilojen tyhjentämisen yhteydessä kerättyjen ja tutkittujen näytteiden tyyppi ja lukumäärä; tehtyjen tutkimusten tulokset, - tartunnan oletettu alkuperä täydellisen epidemiologisen analyysin jälkeen; ii) kosketuksissa ollut tila: - kuten i alakohdan ensimmäisessä, kolmannessa, neljännessä ja kuudennessa luetelmakohdassa, - saastunut tila (pesäke), johon kosketus on varmistettu tai sitä epäillään; kosketuksen luonne; b) taloudellinen selvitys, jossa on luettelo edunsaajista, heidän osoitteensa, teurastettujen eläinten lukumäärä, laji ja luokka, teurastuspäivä ja maksettu summa (arvonlisäveroton) sekä maksupäivä. 3 artikla 1. Maksupyyntö 2 artiklassa tarkoitettuine tositteineen on toimitettava komissiolle ennen 1 päivää joulukuuta 1998. 2. Komissio päättää tuesta ennen 15 päivää huhtikuuta 1999. Se antaa ennen 1 päivää toukokuuta 1999 pysyvässä eläinlääkintäkomiteassa kokoontuneille jäsenvaltioille tiedon tehdystä päätöksestä arviointia varten. 4 artikla 1. Komissio voi tehdä yhteistyössä kansallisten toimivaltaisten viranomaisten kanssa tarkastuksia paikalla toimenpiteiden soveltamisen ja aiheutuneiden menojen varmistamiseksi. Komissio antaa jäsenvaltioille tiedon suoritettujen tarkastusten tuloksista. 2. Yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 (5) 8 ja 9 artiklaa sovelletaan soveltuvin osin. 5 artikla Tämä päätös on osoitettu Helleenien tasavallalle. Tehty Brysselissä 16 päivänä lokakuuta 1998. Komission puolesta Franz FISCHLER Komission jäsen (1) EYVL L 224, 18.8.1990, s. 19 (2) EYVL L 168, 2.7.1994, s. 31 (3) EYVL L 278, 11.10.1997, s. 26 (4) EYVL L 62, 15.3.1993, s. 69 (5) EYVL L 94, 28.4.1970, s. 13